الإدعاء
- رئيس هيئة السكة الحديد أشرف رسلان، ظهر في برنامجي "هذا الصباح" على إكسترا نيوز Extra News و"بالورقة والقلم" على قناة TeN TV، وقال إن الصور المنتشرة للزحام الشديد وتسطيح المواطنين على ظهر قطار منوف مش حقيقةو "مفبركة وفوتوشوب".
– الكلام ده غير صحيح. الصور لقطار الدرجة الثالثة اللي يربط بين طنطا والقاهرة مرورًا بمنوف والقناطر الخيرية. وهي صور حقيقية وحديثة، مش فوتوشوب زي ما رئيس هيئة السكة الحديد بيقول.✅✅
– الصور منشور على مواقع صدى البلد واليوم السابع، وتأكدنا إنها صور حديثة من مطابقة حالة طقس يوم 4 سبتمبر مع ما ظهر في الصور المنشورة، وخاصة الصور المنشورة على موقع صدى البلد لأن الكادرات مفتوحة وجايبة زوايا مختلفة.
– كمان القطار ده بالذات معروف بزحمته الشديدة ، وفي شكاوى كتير من المواطنين بسبب القطار ده، وفي صور وفيديوهات كتير قديمة بتوضح ده هنرفق بعضها في التعليقات.
– القطار ده المفروض بيخرج من من طنطا 4:25 صباحًا، وبيوصل القاهرة 8:10 صباحًا، لكن ده مبيحصلش وبيتأخر بحسب الشكاوي.